CELEX: 62010TN0034
Language: sk
Date: 2010-01-26 00:00:00
Title: Vec T-34/10: Žaloba podaná 26. januára 2010 — Hairdreams/ÚHVT — Bartmann (MAGIC LIGHT)

17.4.2010   
            
            
               SK
            
            
               Úradný vestník Európskej únie
            
            
               C 100/46
            
         Žaloba podaná 26. januára 2010 — Hairdreams/ÚHVT — Bartmann (MAGIC LIGHT)
   (Vec T-34/10)
   2010/C 100/71
   Jazyk žaloby: nemčina
   
      Účastníci konania
   
   
      Žalobkyňa:„Hairdreams“ HaarhandelsgmbH (Graz, Rakúsko) (v zastúpení: G. Kresbach, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Rüdiger Bartmann (Gladbeck, Nemecko)
   
      Návrhy žalobkyne
   
   
               —
            
            
               zmeniť napadnuté rozhodnutie štvrtého odvolacieho senátu ÚHVT z 18. novembra 2009 vo veci R 656/2008-4 tak, že sťažnosti žalobkyne z 22. apríla 2008 sa vyhovie v plnom rozsahu a žalovaný bude zaviazaný na náhradu trov konania o námietke, odvolacieho konania a konania o tejto žalobe,
            
         
               —
            
            
               subsidiárne zrušiť napadnuté rozhodnutie a vec vrátiť na ÚHVT.
            
         
      Žalobné dôvody a hlavné tvrdenia
   
   Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „MAGIC LIGHT“ pre výrobky zaradené do tried 3, 8, 10, 21, 22, 26 a 44 (prihláška č. 5 196 597).
   
      Majiteľ ochrannej známky alebo označenia, ktoré je základom námietky: Rüdiger Bartmann.
   
      Ochranná známka alebo označenie, ktoré je základom námietky: nemecká slovná ochranná známka „MAGIC LIFE“ č. 30 415 611 pre výrobky zaradené do triedy 3.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia č. 207/2009 (1), pretože odvolací senát sa dopustil nesprávneho právneho posúdenia pravdepodobnosti zámeny.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).